ეტალონი (პროექტი) - ვიკიპედია

# ეტალონი (პროექტი)

### ვიკიპედიიდან

გოჩა ტყეშელაშვილი

„ეტალონი“ ეს არის სიახლე პედაგოგიკაში, ანუ თანამედროვე მედია-პედაგოგიკა.

„ეტალონი“ - პირველი მსხვილმასშტაბიანი პროექტია, რომელიც მიზნად ისახავს ქვეყნის მოსწავლე ახალგაზრდობის მასობრივ დაინტერესებას სწავლა-განათლების თანამედროვე მეთოდების გამოყენებით (მათ შორის მედია საშუალებებით).

ეტალონი, ანუ ყველაზე ეროვნული მედია-პროექტი, ტელეკომპანია „იმედისა“ და ჟურნალ „რეიტინგის“ ერთობლივი ბავშვთა ინტელექტუალურ-შემეცნებითი გადაცემაა, რომლის მიზანია, ხელი შეუწყოს საქართველოში ცოდნის პოპულარიზაციას, გამოავლინოს და წაახალისოს ყველაზე ნიჭიერი ახალგაზრდები. გადაცემის გამარჯვებულს და მისი კლასის დამრიგებელს ყოველთვიური 100-100-ლარიანი ერთწლიანი სტიპენდია ენიშნება,. გამარჯვებულს სტიპენდიის გაორმაგების შანსიც აქვს.

„ეტალონის“ დაარსების იდეა მის ავტორსა და წამყვანს გოჩა ტყეშელაშვილს ეკუთვნის. „ეტალონმა“ სრულყოფილი სახე ერთი წლის წინ მიიღო და ქვეყნის მასშტაბით მოზარდთათვის ყველაზე პოპულარულ ტელეგადაცემად იქცა. ახალგაზრდებთან ერთად მას სიამოვნებით უყურებენ უფროსი ასაკის ადამიანებიც.

პროექტს, ეთერში გასვლამდე უკვე მხარს უჭერდნენ ცნობილი პოლიტიკოსები და საზოგადო მოღვაწეები. „ეტალონი“ სრულიად საქართველოს კათოლიკოს-პატრიარქის ილია მეორეს ლოცვა-კურთხევით მიმდინარეობს. გადაცემის პარტნიორები არიან თბილისის საკრებულო და მერია. სტიპენდიებს კი ყველაზე ღირსეული და წარმატებული კომპანიები აწესებენ. „ეტალონი“ ქართული პროექტია და მსოფლიოში მისი ანალოგი არ არსებობს. იდეა, თამაშის მიმდინარეობა და წესები მთლიანად ქართულ მხარეს ეკუთვნის. „ეტალონი“ სერიოზულ დაინტერესებას იწვევს საზღვარგარეთ და შესაძლებელია, მალე სხვადასხვა ქვეყნის არხებზეც ვიხილოთ.

„ევროპის საბუნებისმეტყველო მეცნიერებათა აკადემიამ“ ქალაქ ჰანოვერში (გერმანია) 2006 წლის 26-28 მაისს ფართომასშტაბიან კონფერენციაზე პროექტი „ეტალონი“ პედაგოგიკის სიახლედ აღიარა, დიპლომი და ოქროს მედალი მიანიჭა და სპეციალური ტერმინი -„მედიაპედაგოგიკა“ შეურჩია.

## [რედაქტირება] რესურსები ინტერნეტში

- "ეტალონის" ოფიციალური გვერდი

Retrieved from "http://ka.wikipedia.org../../../%E1%83%94/%E1%83%A2/%E1%83%90/%E1%83%94%E1%83%A2%E1%83%90%E1%83%9A%E1%83%9D%E1%83%9C%E1%83%98_%28%E1%83%9E%E1%83%A0%E1%83%9D%E1%83%94%E1%83%A5%E1%83%A2%E1%83%98%29.html"

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება